b'\n_START_ARTICLE_\nTrophonios\n_START_SECTION_\nEt\xc3\xbcmoloogia ja paralleelsed kultuse\n_START_PARAGRAPH_\nNimi on et\xc3\xbcmoloogiliselt  tuletatud s\xc3\xb5nast \xcf\x84\xcf\x81\xce\xad\xcf\x86\xcf\x89 ("hellitama"). Ajaloolane Strabon ja paljud  pealiskirjad viitavad temale kui Zeus Trophoniosele. Mitmeid teisi sarnaste nimetustega allmaailma Zeuse on leitud Kreeka ajaloost, kaasa arvatud Zeus \xce\x9c\xce\xb5\xce\xb9\xce\xbb\xce\xaf\xcf\x87\xce\xb9\xce\xbf\xcf\x82 ("mesine") ja Zeus \xce\xa7\xce\xb8\xcf\x8c\xce\xbd\xce\xb9\xce\xbf\xcf\x82 ("allpool Maad"). Sarnaseid konstruktsioone on leitud ka Rooma ajaloost: n\xc3\xa4iteks Lazio regioonis Laviinia linnas rajati tempel, mis oli p\xc3\xbchendatud Aineiasele.\n_START_SECTION_\nTrophonios m\xc3\xbc\xc3\xbcdis\n_START_PARAGRAPH_\nKreeka m\xc3\xbctoloogias oli Trophonios Erginose poeg. Homerose jutu kohaselt teoses "H\xc3\xbcmn Apollole", ehitas Trophonios koos oma venna Agamedesega Apollonile templi Delfi linnas. Kui nad l\xc3\xb5petasid templi ehitamise, \xc3\xbctles oraakel vendadele, et nad v\xc3\xb5ivad kuus p\xc3\xa4eva teha mida iganes nad soovivad, ja seitsmendal p\xc3\xa4eval tagatakse neile nende k\xc3\xb5ige suurem soov. Vennad tegidki n\xc3\xb5nda ja nad leiti seitsmendal p\xc3\xa4eval surnult. Sellest loost tuleb \xc3\xbctlus: "Keda jumalad armastavad, see sureb noorelt"._NEWLINE_Teise v\xc3\xb5imalusena, Pausaniase jutu kohaselt, ehitasid vennad aardekambri (salajase sissep\xc3\xa4\xc3\xa4suga, millest ainult nemad teadsid) Boiootia kuninga Hyrieuse jaoks. Kasutades salajast sissep\xc3\xa4\xc3\xa4su, varastasid nad Hyrieuse varanduse. Kuningas oli vargusest teadlik, aga ei teadnud, kes varastas. Ta pani \xc3\xbcles p\xc3\xbc\xc3\xbcnise. Agamedes j\xc3\xa4i sellesse kinni. Trophonios l\xc3\xb5ikas Agamedese pea otsast, et kuningas Hyrieus ei saaks teada, kelle keha p\xc3\xbc\xc3\xbcnises on. Siis p\xc3\xb5genes ta maa-alusesse saali Lebadeias ja kadus igaveseks. Trophoniose koobas avastati alles siis, kui lebadeialasi tabas katk ja nad konsulteerisid Delfi oraakliga. P\xc3\xbc\xc3\xbctia andis neile n\xc3\xb5u, et \xc3\xbcks nimetu kangelane oli vihane oma h\xc3\xbcljatuse p\xc3\xa4rast, ja nad peaksid leidma ta haua ning pakkuma talle otsekohest kummardamist. Korraldati mitmeid edutuid otsinguid. Samal ajal j\xc3\xa4tkus vaibumatult katk. Kuid siis l\xc3\xa4ks \xc3\xbcks karjapoiss m\xc3\xb6\xc3\xb6da mesilastest moodustatud rada kuni j\xc3\xb5udis auguni maas. Mee asemel leidis ta deemoni ja Lebadeia vabanes oma katkust.\n_START_SECTION_\nTrophonios kultuses\n_START_PARAGRAPH_\nPausanias viitab oma Boiootia aruandes paljudele Trophoniose kultuse detailidele. Kes iganes ihaldab n\xc3\xb5u pidada oraakliga, peab elama kindlas ajavahemikus \xc3\xbches m\xc3\xa4\xc3\xa4ratud majas, pestes end Herkyna j\xc3\xb5es ja toitudes ohvrikivile asetatud lihast. Siis peab ta p\xc3\xa4evade jooksul tegema ohverdusi  mitmetele jumalatele (sealhulgas Kronosele, Apollonile, Zeusile h\xc3\xbc\xc3\xbcdnimega Kuningas, Herale, Demeterile h\xc3\xbc\xc3\xbcdnimega Europa). \xc3\x96\xc3\xb6sel heidab ta musta ohvri  Agamedesele p\xc3\xbchendatud p\xc3\xbchakaevisesse, joob kahest j\xc3\xb5est \xe2\x80\x93 Lethe ja Mnemosyne j\xc3\xb5est ja siis laskub koopasse. Siin olid enamik nendest, kellega n\xc3\xb5u peeti, hirmunud ja p\xc3\xa4rast \xc3\xbclestulekut kogemuse t\xc3\xa4ielikult unustanud. P\xc3\xa4rastpoole pandi konsulteeritav istuma Mnemosyne toolile, kus templipreestrid panid kirja n\xc3\xa4htu ja \xc3\xb5pitu ning koostasid sellest oraakli.\n_START_SECTION_\nTrophonios klassikalises traditsioonis\n_START_PARAGRAPH_\nLausest "laskuda Trophoniose koopasse" sai vanas\xc3\xb5naline \xc3\xbctlus "kogeda suur ehmatust"._NEWLINE_Mitmed antiikfilosoofid,  sealhulgas Herakleides Pontosest,  kirjutasid kommentaare Trophoniose kultuse kohta, mis on n\xc3\xbc\xc3\xbcdseks kahjuks kadunud. Trophonios on olnud paljude klassikaliste \xc3\xb5petlaste huviks, sest Lethe ja Mnemosyne j\xc3\xb5gedel on tihedaid v\xc3\xb5rdlusjooni Eri m\xc3\xbc\xc3\xbcdiga Platoni teose "Riik" l\xc3\xb5pus.'